PROJEKTAS

PATVIRTINTA

Marijampolės „Šaltinio“ progimnazijos

direktoriaus 2025 m. birželio d.

įsakymu Nr. V- (1.3.E)

**MARIJAMPOLĖS „ŠALTINIO“ PROGIMNZIJOS MOKYKLINĖS UNIFORMOS DĖVĖJIMO TVARKA**

**I SKYRIUS**

**BENDROSIOS NUOSTATOS**

1. Marijampolės „Šaltinio“ progimnazijos mokyklinės uniformos dėvėjimo tvarka (toliau – Tvarka) nustato Marijampolės „Šaltinio“ progimnazijos (toliau – Progimnazijos) mokinių mokyklinės uniformos komplekto sudėtį, dėvėjimo tvarką ir priežiūrą, rekomenduoja įsigijimo galimybes.

2. Mokykline uniforma siekiama ugdyti mokinių pagarbą Progimnazijai, jos tradicijoms, bendramoksliams, pedagogams, formuoti pozityvų elgesį Progimnazijoje ir už jos ribų, suvienyti įvairių socialinių grupių mokinius ir mažinti jų socialinę atskirtį, ugdyti mokinių aprangos kultūrą bei estetinį skonį.

**II SKYRIUS**

**MOKYKLINĖS UNIFORMOS DĖVĖJIMO TVARKA**

1. 1-8 klasių mokinys privalo dėvėti švarią ir tvarkingą, Progimnazijos patvirtintą uniformą visus mokslo metus.
2. Mokyklinės uniformos komplekto sudėtis priklauso nuo mokinio pasirinkimo ir oro sąlygų.
   1. **1-4** klasių mokiniams **PRIVALOMA:**

|  |  |
| --- | --- |
| Mergaitėms | Berniukams |
| Sarafanas  Tamsiai mėlynas žaketas/džemperis su progimnazijos emblema  Melsvi arba balti polo marškinėliai  Tamsios spalvos džinsai arba nesportinės kelnės  Kaklaskarė | Tamsiai mėlynas žaketas/džemperis su progimnazijos emblema  Melsvi arba balti polo marškinėliai  Tamsios spalvos džinsai arba nesportinės kelnės  Kaklaraištis |

* 1. REKOMENDUOJAMA:

|  |  |
| --- | --- |
| Mergaitėms | Berniukams |
| Balta klasikinė palaidinė  Melsvas arba baltas golfas šaltuoju laikotarpiu | Balti klasikiniai marškiniai  Melsvas arba baltas golfas šaltuoju laikotarpiu |

* 1. **5-8** klasių mokiniams **PRIVALOMA**

|  |  |
| --- | --- |
| Mergaitėms | Berniukams |
| Sijonas  Tamsiai mėlynas žaketas/džemperis su progimnazijos emblema  Tamsiai mėlyni arba balti polo marškinėliai  Tamsios spalvos džinsai arba nesportinės kelnės  Kaklaskarė | Tamsiai mėlynas žaketas/džemperis su progimnazijos emblema  Tamsiai mėlyni arba balti polo marškinėliai  Tamsios spalvos džinsai arba nesportinės kelnės  Kaklaraištis |

* 1. REKOMENDUOJAMA:

|  |  |
| --- | --- |
| Mergaitėms | Berniukams |
| Balta klasikinė palaidinė  Tamsiai mėlynas arba baltas golfas šaltuoju laikotarpiu | Balti klasikiniai marškiniai  Tamsiai mėlynas arba baltas golfas šaltuoju laikotarpiu |

1. Valstybinių, Progimnazijos švenčių, konkursų, reprezentacinių renginių, taip pat atstovaujant Progimnazijai Marijampolės savivaldybės ir respublikiniuose renginiuose, mokiniai privalo dėvėti mokyklinę uniformą, baltas klasikines palaidines/marškinius bei kaklaraiščius/ kaklaskares.
2. Rekomenduojama mokyklinę uniformą vidinėje pusėje paženklinti  vardu ir pavarde.
3. Be uniformos mokinys į Progimnaziją gali atvykti teminių dienų, išvykų ar ekskursijų, vaikų vasaros poilsio dieninės stovyklos metu.
4. Leidimą nedėvėti mokyklinės uniformos skelbia progimnazijos direktorius TAMO dienyne.

**III SKYRIUS**

**UNIFORMŲ DĖVĖJIMO PRIEŽIŪRA, MOKINIŲ SKATINIMAS BEI ATSAKOMYBĖ**

1. Mokinių taryba, klasės auklėtojas, mokytojai, pagalbos mokiniui specialistai, administracijos atstovai, mokinių tėvai (globėjai) kontroliuoja, ar mokinys dėvi uniformą.
2. Mokinių taryba, klasės auklėtojas, mokytojai, pagalbos mokiniui specialistai, administracijos atstovai gali organizuoti periodinius uniformų dėvėjimo patikrinimus.
3. Pastebėjus mokinį be mokyklinės uniformos, pareiškiama žodžiu arba raštu pastaba TAMO dienyne mokiniui dėl nustatytos tvarkos pažeidimo.
4. Jei mokinys nedėvi uniformos, klasės mokytojas, auklėtojas taiko prevencinio poveikio priemones: kalbasi su mokiniu, jo tėvais (globėjais, rūpintojais), organizuoja socialinio pedagogo pokalbį su mokiniu ir jo tėvais (globėjais, rūpintojais).
5. Sistemingas Tvarkos pažeidimas yra traktuojamas kaip pasirašytos Mokymo sutarties šiurkštus pažeidimas ir toliau sprendžiamas Vaiko gerovės komisijoje.
6. Mokinius, kasdien dėvinčius mokyklinę uniformą, klasės mokytojas, auklėtojas skatina žodiniu pagyrimu, pareiškia padėkas mokinių tėvams (globėjams, rūpintojams).
7. Mokslo metų pabaigoje Progimnazijos administracija pareigingiausiai klasei (-ėms) reiškia Padėką.

**III SKYRIUS**

**MOKYKLINĖS UNIFORMOS ĮSIGIJIMO TVARKA**

1. Mokyklinė uniforma įsigyjama tėvų (globėjų, rūpintojų) lėšomis.
2. Už mokyklinės uniformų įsigijimą laiku atsakingi mokinių tėvai (globėjai, rūpintojai).
3. Mokyklinės uniformos įsigijimo galimybės:
   1. sarafanus, sijonus, kaklaskares ir kaklaraiščius galima siūtis pagal progimnazijos patvirtintą modelį, kuris skelbiamas adresu <https://saltinio.lt/progimnazija/progimnazijos-simboliai>, kiekvieno individualiai pageidaujamoje įmonėje. Medžiagos kodas: Žvirblis 73-00;
   2. sarafanus, sijonus, polo marškinėlius, džemperius, kaklaskares ir kaklaraiščius galima įsigyti parduotuvėje „Pas Rūtą“ (Vytauto g.18, Marijampolė);
   3. žaketus, džemperius, polo marškinėlius galima įsigyti UAB „Garlita“ e-parduotuvėje.
4. Kiekvienais metais nuo birželio mėnesio 1 savaitės iki rugpjūčio mėnesio paskutinės savaitės organizuojama mokyklinių uniformų mugė, kurioje mokinių tėvai perka, parduoda arba keičia mokyklines uniformas. Informaciją apie tai skelbiama TAMO dienyne.
5. Skundai dėl uniformų kokybės ar kiti su užsakymu susiję klausimai pateikiami tiesiogiai UAB „Garlita“, parduotuvei „Pas Rūtą“ ir kt. atstovams.

**IV SKYRIUS**

**BAIGIAMOSIOS NUOSTATOS**

1. Tvarka skelbiama Progimnazijos internetinėje svetainėje.
2. Nuostatuose nepaminėtus ir nenumatytus atvejus galima aptarti dalyvaujant Progimnazijos administracijos atstovams ir suinteresuotiems asmenims.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_